CELEX: E2007P0007
Language: sk
Date: 2007-05-25 00:00:00
Title: Žiadosť o poradné stanovisko Súdneho dvora EZVO predložená Stavanger tingrett dňa 25. mája 2007 vo veci Seabrokers AS proti Den Norske Stat/Skattedirektoratet (Vec E-7/07)

13.12.2007   
            
            
               SK
            
            
               Úradný vestník Európskej únie
            
            
               C 301/20
            
         Žiadosť o poradné stanovisko Súdneho dvora EZVO predložená Stavanger tingrett dňa 25. mája 2007 vo veci Seabrokers AS proti Den Norske Stat/Skattedirektoratet
   (Vec E-7/07)
   (2007/C 301/12)
   Listom z 25. mája 2007, ktorý bol doručený na podateľňu súdu 30. mája 2007, požiadal Stavanger tingrett (okresný súd v Stavangeri) Súdny dvor EZVO o poradné stanovisko vo veci Seabrokers AS proti Den Norske Stat/Skattedirektoratet v týchto otázkach:
   
               1.
            
            
               
                  Je v rozpore s článkami 4, 31 alebo 40 Dohody o EHP priraďovať podľa zásady zdaňovania čistých príjmov pri výpočte maximálnej výšky daňového úveru dlžné úroky k zahraničným príjmom?
               
            
         
               2.
            
            
               
                  Je v rozpore s článkami 4, 31 alebo 40 Dohody o EHP priraďovať podľa zásady zdaňovania čistých príjmov pri výpočte maximálnej výšky daňového úveru transfer aktív v rámci skupiny k zahraničným príjmom?
               
            
         
               3.
            
            
               
                  Bude odpoveď na otázku 1 a/alebo 2 rovnaká, ak je možné dlžné úroky a/alebo transfer aktív v rámci skupiny spájať len s podnikateľskou činnosťou v Nórsku?